***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ:2610278259 TΗΛ: 2610222350

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΛΗΜΝΟΣ – ΣΑΜΟΘΡΑΚΗ**

**7 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **21/06** | **27/06** |

**1η ΗΜΕΡΑ: ΠΑΤΡΑ – ΚΑΒΑΛΑ – ΛΗΜΝΟΣ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 06:00 αναχωρούμε για Ρίο – Αντίρριο – Ιόνια και Εγνατία Οδό με ενδιάμεσες στάσεις, για την Καβάλα. Είναι η ομορφότερη πόλη της Ανατολικής Μακεδονίας, αμφιθεατρικά χτισμένη, στραμμένη προς την θάλασσα. Οι Καμάρες – το μεσαιωνικό υδραγωγείο της πόλης – το κάστρο της Καβάλας με την παλιά πόλη, το Ιμαρέτ, το Δημαρχείο, η Δημοτική Καπναποθήκη και κτίσματα κοσμήματα του 19ου και 20ου αιώνα είναι τα στοιχεία που συνθέτουν την εικόνα της πόλης. Επιβίβαση στο πλοίο με προορισμό τη Λήμνο (ώρα αναχώρησης από την Καβάλα: 16:00 – ώρα άφιξης στη Λήμνο: 20:15). Άφιξη, μεταφορά και τακτοποίηση στο ξενοδοχείο.

**2η ΗΜΕΡΑ: ΛΗΜΝΟΣ**

Πρωινή γνωριμία με την πρωτεύουσα του νησιού, την Μύρινα. Θεωρείται από τις ομορφότερες νησιωτικές πολιτείες και τις πιο ιστορικές. Τα γραφικά δρομάκια της, το λιμάνι με την θάλασσα και το Κάστρο είναι τα κυριότερα αξιοθέατα. Το κάστρο επιβλέπει από ψηλά την Μύρινα, κτισμένο σε βραχώδη και απόκρημνη χερσόνησο. Θεωρείται ως το μεγαλύτερο κάστρο του Αιγαίου, χτισμένο από τους Βενετούς με σημαντική θέση καθώς βρισκόταν κοντά στην είσοδο των Δαρδανελίων. Στον απέναντι λόφο της Ηφαίστειας θα επισκεφτούμε το Καβείριο, χώρο λατρείας όπου τελούνταν τα απόκρυφα Καβείρια Μυστήρια κατά την αρχαιότητα. Σημαντικό σημείο είναι η σπηλιά του Φιλοκτήτη ακριβώς κάτω από το Ιερό των Καβείρων. Συνεχίζουμε την διαδρομή μας για το Κοτοπούλι για να επισκεφτούμε ένα εργαστήριο κεραμικής και ένα αποστακτήριο Ούζου. Θα κλείσουμε την περιήγηση μας με την επίσκεψη μας στο χωριό Κότσινας, που έχουν απομείνει λίγες ψαροκαλύβες και η εκκλησία της Ζωοδόχου Πηγής, στη θέση που άλλοτε βρισκόταν μια ισχυρή Βυζαντινή Πολιτεία. Ελεύθερος χρόνος για μπάνιο και γεύμα και το απόγευμα θα επιστρέψουμε στο ξενοδοχείο μας.

**3η ΗΜΕΡΑ: ΛΗΜΝΟΣ**

Άλλη μια ενδιαφέρουσα ημέρα μας περιμένει σήμερα. Θα επισκεφθούμε την Πολιόχνη με τον περίφημο θησαυρό της που βρέθηκε θαμμένος σε μια κρύπτη. Είναι αρχαιολογικός τόπος στην ανατολική ακτή της Λήμνου, και χτίστηκε στην αρχή της νεολιθικής περιόδου την 4η ή 5η χιλιετία π.χ. Βρίσκεται ακριβώς απέναντι από την [Τροία](https://el.wikipedia.org/wiki/%CE%A4%CF%81%CE%BF%CE%AF%CE%B1) αλλά η Τροία χτίστηκε χίλια χρόνια αργότερα, όταν πια η Πολιόχνη θα είχε εξελιχθεί σε έναν αστικό οικισμό με 1.500 κατοίκους με ορθογώνιες πέτρινες κατοικίες, προστατευτικό τείχος, πλατείες, πηγάδια, δρόμους, δημόσια κτίρια και Βουλευτήριο. Επόμενος σταθμός μας είναι η παλαιά πρωτεύουσα της Λήμνου, ο Μούδρος. Εκεί βρίσκεται ένα απολιθωμένο δάσος ηλικίας περίπου 20 εκατομμυρίων χρόνων, καθώς και ο κόλπος του Μούδρου, ένα από τα μεγαλύτερα φυσικά λιμάνια της χώρας. Ο οικισμός σήμερα έχει ταβέρνες και καφετέριες και είναι πόλος έλξης για τους επισκέπτες του. Στα γραφικά δρομάκια θα συναντήσετε παραδοσιακά κτίρια και τις εκκλησίες της Ευαγγελίστριας και των ταξιαρχών. Ελεύθερος χρόνος για μπάνιο και γεύμα και το απόγευμα θα επιστρέψουμε στο ξενοδοχείο μας.

**4η ΗΜΕΡΑ: ΛΗΜΝΟΣ**

Συνεχίζουμε την εμπεριστατωμένη περιήγηση μας στη Λήμνο. Πρώτος μας σταθμός είναι ο οικισμός της Νέας Κούταλης, που ιδρύθηκε από πρόσφυγες της Προποντίδας (τόπο του γνωστού αθλητή Κουταλιανού). Αξίζει να επισκεφθείτε το μουσείο Ναυτικής Παράδοσης και την έκθεση Σπογγαλιείας. Ακολούθως θα επισκεφθούμε τον Ι. Ν. Παναγίας Φανερωμένης και την θαυματουργή εικόνα “Ρόδον το Αμάραντον”. Συνεχίζουμε με μια στάση στο χωριό Πορτιανού. με τα αξιοθαύμαστα διώροφα αρχοντικά, διακοσμημένα με πέτρινα χειροτεχνήματα. Σ’ ένα από αυτά τα αρχοντικά στεγάζεται το Λαογραφικό Μουσείο Πορτιανού όπου θα επισκεφτούμε, με εκθέματα που εξιστορούν την καθημερινότητα της ζωής περασμένων εποχών. Επόμενος σταθμός μας είναι το χωριό Κοντιάς, όπου  θα δούμε τους ανεμόμυλους και τον παραδοσιακό οικισμό, ο οποίος φιλοξενεί την πινακοθήκη της Σύγχρονης Βαλκανικής Τέχνης. Στη συνέχεια, μας περιμένει μια από τις καταπληκτικές παραλίες της περιοχής, η παραλία του Εβγάτη. Ελεύθερος χρόνος για μπάνιο και γεύμα και το απόγευμα θα επιστρέψουμε στο ξενοδοχείο μας.

**5η ΗΜΕΡΑ: ΛΗΜΝΟΣ – ΣΑΜΟΘΡΑΚΗ**

Το πρωί ελεύθερο στη διάθεση σας. Σας προτείνουμε να επισκεφθείτε το Αρχαιολογικό Μουσείο της Λήμνου που περιλαμβάνει ευρήματα όλων των ανασκαμμένων αρχαίων θέσεων , μεταξύ των οποίων και τα περίφημα πήλινα αγαλμάτια Αρχαϊκών χρόνων, των Σειρήνων και των Σφιγγών, τα οποία αποτελούν κέντρο πολιτισμού για το νησί. Το μεσημέρι θα επιβιβασθούμε στο πλοίο για το όμορφο νησί της Σαμοθράκης. (ώρα αναχώρησης από την Λήμνο: 13:45 – ώρα άφιξης στη Σαμοθράκη: 16:30). Άφιξη στο νησί, μεταφορά και τακτοποίηση στο ξενοδοχείο. Ελεύθερος χρόνος για μπάνιο. Αργά το απόγευμα, θα επισκεφτούμε τη Χώρα Σαμοθράκης, χτισμένη στην ενδοχώρα του νησιού.

Στη Χώρα, που έχει κηρυχθεί παραδοσιακός οικισμός, θα περπατήσουμε στα στενά σοκάκια ανάμεσα στα σπίτια με τη χαρακτηριστική θρακιώτικη αρχιτεκτονική και θα καταλήξουμε στο επιβλητικό κάστρο που δεσπόζει στην κορυφή, απ’ όπου η θέα στη Χώρα & στο πέλαγος είναι μαγευτική. Επιστροφή στο ξενοδοχείο μας το βράδυ.

**6η ΗΜΕΡΑ: ΣΑΜΟΘΡΑΚΗ – ΑΛΕΞΑΝΔΡΟΥΠΟΛΗ – ΞΑΝΘΗ**

Πρωινό, μετάβαση σε ένα από τα σημαντικότερα σημεία του νησιού, τον Αρχαιολογικό χώρο - την παραθαλάσσια Παλαιόπολη, που αποτελεί σημείο αναφοράς για την Αρχαία Σαμοθράκη. Σ’ αυτόν τον πολύ σημαντικό χώρο θα δούμε το Αρσινόιο, το θέατρο, την Στοά, το Ιερό των Μεγάλων Θεών, όπου ελάμβαναν χώρα και τα Καβείρια Μυστήρια, με παγκόσμια απήχηση κατά την αρχαιότητα. Στο σημείο αυτό βρέθηκε και το περίφημο γλυπτό της Νίκης της Σαμοθράκης. Μόλις σε λίγα μέτρα απόσταση θα επισκεφθούμε το ‘Βήμα’ ή ‘Στασίδι’ του Αποστόλου Παύλου. Ένα νεόδμητο μνημείο με ψηφιδωτές απεικονίσεις, εις ανάμνηση του περάσματος του Αποστόλου των Εθνών, Παύλου, από την Σαμοθράκη το 49 μ.Χ. Συνεχίζουμε για ένα ακόμα φημισμένο σημείο του νησιού, όπου με τον ανάλογο βέβαια ρουχισμό & τα ανάλογα υποδήματα, μπορούμε να περπατήσουμε για λίγο παράλληλα με τον χείμαρρο, σε μία πολύ όμορφη διαδρομή γεμάτη από αιωνόβια δροσερά πλατάνια φθάνοντας στην 1η βάθρα (Γριά Βάθρα) με τον μικρό καταρράκτη, τα νερά του οποίου έρχονται από το όρος Σάος, το ψηλότερο στο Αιγαίο, με κορυφή το Φεγγάρι, όπου σύμφωνα με την μυθολογία είχε τον θρόνο του ο Ποσειδώνας απ’ όπου παρακολουθούσε την εξέλιξη του Τρωικού Πολέμου. Το μεσημέρι θα μεταβούμε σε παραλία όπου θα έχουμε ελεύθερο χρόνο για μπάνιο και γεύμα. Το απόγευμα θα μεταβούμε στο λιμάνι όπου θα επιβιβασθούμε στο πλοίο για την Αλεξανδρούπολη. (ώρα αναχώρησης από τη Σαμοθράκη: 19:00 – ώρα άφιξης στην Αλεξανδρούπολη: 20:45). Άφιξη στο λιμάνι της Αλεξανδρούπολης και αναχωρούμε για την Ξάνθη. Η διατηρητέα παλιά πόλη αποτελεί πραγματικό στολίδι για την περιοχή. Είναι χτισμένη επάνω σε ύψωμα, κρατώντας την παραδοσιακή μορφή της, σαγηνεύει τους επισκέπτες αλλά και τους κατοίκους της κάθε φορά που περπατάνε στα σοκάκια της. Τακτοποίηση στο ξενοδοχείο.

**7η ΗΜΕΡΑ: ΞΑΝΘΗ – ΠΑΤΡΑ**

Στην περιήγηση και ξενάγηση μας μέσα στην παλιά πόλη της Ξάνθης θα ερμηνεύσουμε την πηγή του πολιτιστικού και ιστορικού πλούτου της Θράκης. Η γνωριμία μας με την Ξάνθη, την ιστορία και τον πολιτισμό της, στα πλαίσια εμπεριστατωμένης ξενάγησης περιλαμβάνει στάσεις σε επιλεγμένα σημεία (το αρχοντικό όπου μεγάλωσε ο Μάνος Χατζηδάκις, Παλαιό Δημαρχείο, εντυπωσιακά αρχοντικά και καπναποθήκες του 19ου αιώνα) και αφήγηση της νεότερης ιστορίας της πόλης όπως αυτή παρουσιάζεται από την αρχιτεκτονική και τα άλλα στοιχεία που αποκαλύπτονται στον επισκέπτη. Στην συνέχεια θα αναχωρήσουμε με ενδιάμεσες στάσεις για τη Πάτρα, άφιξη το βράδυ στη πόλη μας.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 21/05 με προκαταβολή | 490 € | 670 € |
| Για κρατήσεις που θα γίνουν από τις 22/05 | 520 € | 700 € |

**ΠΕΡΙΛΑΜΒΑΝΟΝΤΑΙ:**

* Διαμονή σε ξενοδοχεία 3\* με πρωινό σε μπουφέ (4 διανυκτερεύσεις στη Λήμνο / 1 διανυκτέρευση στη Σαμοθράκη / 1 διανυκτέρευση στη Ξάνθη)
* Εισιτήρια πλοίου Καβάλα – Λήμνος / Λήμνος – Σαμοθράκη / Σαμοθράκη – Αλεξανδρούπολη
* Μεταφορά / περιηγήσεις με πούλμαν σύμφωνα με το πρόγραμμα
* Εμπεριστατωμένες ξεναγήσεις σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης: 150 €, εξόφληση έως 5 ημέρες πριν την αναχώρηση**
* Δεν περιλαμβάνονται: o φόρος διαμονής, είσοδοι με μουσεία και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις στη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.
* Η εκδρομή δεν ενδείκνυται για άτομα με κινητικές δυσκολίες (σκαλοπάτια, ανηφόρες, περπάτημα κ.τ.λ)

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 14 ημέρες πριν την έναρξη της εκδρομής παρακρατείται η προκαταβολή, σε διάστημα από 13 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς